stanford-oval/wikipedia huggingface dataset:
อาโซกา ทาโน
การสร้างและการพัฒนา > รูปลักษณ์ภายนอก

งานออกแบบตัวละครอาโซกานั้นค่อย ๆ เปลี่ยนแปลงตลอดสามปีก่อนการแนะนะตัวละครของเธอในภาพยนตร์ สงครามโคลน รูปลักษณ์ภายนอกของเธอนั้นได้รับแรงบันดาลใจจากตัวละครซัง ใน เจ้าหญิงจิตวิญญาณแห่งพงไพร ในตอนแรกนั้นอาโซกามีรูปลักษณ์ในแบบที่ Wired เรียกว่า "ชุดเสื้อเกาะอกและกระโปรงสั้น" ในซีซันสามนั้นอาโซกาและตัวละครอื่น ๆ ได้รับชุดใหม่ ฟิโลนีกล่าวว่าการเปลี่ยนแปลงนี้มีขึ้นเพื่อนำพาภาพลักษณ์โดยรวมของรายการให้ใกล้เคียงกับที่ปรากฏใน ซิธชำระแค้น มากขึ้น และเป็นไปได้ด้วยเทคนิคแอนิเมชันต่าง ๆ ที่ดีขึ้น สำหรับซีซันที่เจ็ด ซึ่งเป็นซีซีนสุดท้ายของ เดอะ โคลน วอร์ส นั้น งานออกแบบอาโซกาได้มีการปรับอีกครั้งเนื่องด้วยเทคโนโลยีแอนิเมชันที่ดีขึ้น นอกจากนี้ชุดของเธอนั้นยังถูกเปลี่ยนให้มีสีออกเทาฟ้ามากขึ้นเพื่อให้คล้ายคลึงกับการปรากฏตัวของเธอใน สตาร์ วอร์ส เรเบลส์ ซึ่งฉายก่อนซีซันนี้
โดยบ่อยครั้งนั้น อาโซกาใช้ท่าจับกระบี่แสงแบบกลับด้าน (อังกฤษ: Reverse Lightsaber Grip) ซึ่งคล้ายคลึงกับตัวละครซาโตอิจิ  อาโซกาได้รับกระบี่แสงอันที่สองพร้อมกับการเปลี่ยนชุดในซีซันสามของ เดอะ โคลน วอร์ส ในซีซันที่เจ็ดซึ่งเป็นซีซีนสุดท้ายนั้น เธอได้รับกระบี่แสงคู่ใหม่ซึ่งมีใบดาบสีฟ้า
เกราะของอาโซกาใน เรเบลส์ นั้นมีต้นแบบมาจาก "หน้าตาแบบซามูไรเทียม" ซึ่งได้รับอิทธิพลมาจากภาพถ่ายของซามูไรหญิง เกราะนี้มีลักษณะที่ตั้งใจให้ดูเหมือนว่าเธอพบเกราะนั้นในวิหารโบราณของเจไดและกระบี่แสงที่มีใบดาบไร้สีนั้นเป็นการระบุว่าเธอไม่ใช่เจไดหรือซิธ ฟิโลนีกล่าวว่ากระบี่แสงสีขาวนั้นมีลักษณะที่ดีกว่าที่เขาคาดหวังไว้ เครื่องหมายบนหน้าเธอนั้นถูกเปลี่ยนเพื่อแสดงว่าเธอมีอายุที่มากขึ้น สิ่งนี้เป็น "พื้นฐานใหม่" สำหรับฝ่ายผลิตในการปรับรูปแบบแอนิเมชันของอาโซกาเพื่อให้สอดคล้องกับอายุของเธอที่มากขึ้น
การบรรยายตัวละคร > ภาพยนตร์ > สงครามโคลน (ค.ศ. 2008)

บทความหลัก: สตาร์ วอร์ส: สงครามโคลน (ภาพยนตร์)
อาโซกาได้รับการแนะนำตัวในภาพยนตร์แอนิเมชันปี ค.ศ. 2008 สงครามโคลน (ซึ่งทำหน้าที่เป็นตอนแรกของแอนิเมชันชุด เดอะ โคลน วอร์ส) ในฐานะเด็กอายุ 14 ปี โดยเป็นพาดาวันที่ได้รับการมอบหมายโดยโยดาให้เป็นศิษย์ของอนาคิน สกายวอล์คเกอร์ เพื่อสอนให้อนาคินนั้นมีความรับผิดชอบ ในตอนแรกนั้นอนาคินรู้สึกหงุดหงิดกับการตัดสินใจนี้ ปฏิสัมพันธ์เริ่มแรกของพวกเขานั้นเป็นการ "โต้เถียงกันเล่น ๆ" ด้วยการที่อนาคินเรียกเธอว่า "สนิปส์" สำหรับทัศนคติที่ "อารมณ์ร้อน" ของเธอ และอาโซกาเรียกเขาว่า "สกายกาย" เพื่อเป็นการเล่นคำในนามสกุลของเขา อาโซกาได้แสดงความตั้งใจในการเข้าเป็นศิษย์ของอนาคินอย่างแรงกล้า ทาโนมีส่วนร่วมในการเอาชนะฝ่ายแบ่งแยกในยุทธการคริสทอปซิส และรอดชีวิตจากการเผชิญหน้ากับเจไดมืด อาซาจ เวนเทรส ในช่วงยุทธการเทธ อาโซกามีบทบาทร่วมกับอนาคินในการจัดเส้นทางปลอดภัยผ่านจักรวาลถิ่นฮัทท์ให้กับสาธารณรัฐกาแลกติกด้วยการร่วมช่วยเหลือรอตตา บุตรชายของแจบบา เดซิลิจิก ทิอูเร เป็นการสมานสัมพันธ์ระหว่างสาธารณรัฐกับพวกฮัทท์เอาไว้
การบรรยายตัวละคร > ภาพยนตร์ > กำเนิดใหม่สกายวอล์คเกอร์ (ค.ศ. 2019)

บทความหลัก: สตาร์ วอร์ส: กำเนิดใหม่สกายวอล์คเกอร์
อาโซกาได้ปรากฏตัวในรูปแบบของเสียงใน สตาร์ วอร์ส: กำเนิดใหม่สกายวอล์คเกอร์ ในฐานะหนึ่งในอดีตเจไดที่ช่วยเรย์ต่อกรกับ จักรพรรดิพัลพาทีน/ดาร์ธ ซิเดียสยสที่ฟื้นคืนชีพ เอกสไตน์กลับมาให้เสียงตัวละครในภาพยนตร์
การบรรยายตัวละคร > โทรทัศน์ > เดอะ โคลน วอร์ส (ค.ศ. 2008–2014; 2020)

บทความหลัก: สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)
อาโซกาเป็นตัวละครหลักในหกจากเจ็ดซีซันของ สตาร์ วอร์ส: เดอะ โคลน วอร์ส เธอเป็นพาดาวันและผู้บัญชาการของกองพันที่ 501 ของกองทัพแห่งสาธารณรัฐและเรียนรู้วิธีแห่งเจไดในฐานะลูกศิษย์ของอนาคินอย่างต่อเนื่อง ทั้งสองได้พัฒนาความใกล้ชิดโดยในบางครั้งแบกรับความเสี่ยงเพื่อปกป้องหรือช่วยเหลืออีกคน บางการกระทำของอนาคินที่ทำด้วยความเป็นห่วงอาโซกานั้นเปิดเผยถึงแนวโน้มที่จะเข้าสู่ด้านมือของเขา เช่น การทรมานนักโทษที่อาจรู้ตำแหน่งของเธอหลังจากที่เธอหายไป ในขณะที่ร่วมปฏิบัติงานกับอาจารย์ของตน อาโซกาได้เข้าช่วยเหลืออาจารย์เจไดโพล คูน และทหารในสังกัดระหว่างยุทธการโบธาวุย ต่อมาอาโซกาจะได้ต่อสู้กับนายพลกรีวัสและมีส่วนร่วมในเหตุการณ์ในเนบิวลากาลีดา นอกจากนี้อาโซกายังได้รับคำปรึกษาจากกัปตันเร็กซ์ โคลนทรูปเปอร์ซึ่งเธอและอนาคินร่วมงานด้วยตลอดระยะเวลาของสงคราม ในโครงเรื่องสุดท้ายของซีซันห้า อาโซกาถูกจัดฉากและติดคุกในฐานลอบวางระเบิดและฆาตกรรมซึ่งทั้งสองอย่างนี้นั้นก่อโดยเพื่อของเธอ แบริส ออฟฟี ถึงแม้ว่าในท้ายที่สุดเธอจะพ้นผิด เธอรู้สึกผิดหวังกับสภาเจไดและออกจากนิกายเจไดไปในตอนสุดท้ายของซีซันห้า การถอนตัวจากนิกายของเธอจึงทำให้อนาคินยังคงติดอยู่ที่สถานะอัศวินเจไดโดยไม่ได้เลื่อนขั้นเป็นอาจารย์เจได
ฟิโลนีกล่าวว่าแนวคิดแรกของตอนจบของ เดอะ โคลน วอร์ส จะมีเร็กซ์ซึ่งหนีจากคำสั่งที่ 66 และการมีอยู่ของเขาและอาโซกา ณ สถานที่อื่นนั้นจะสามารถอธิบายการหายไปของตัวละครทั้งสองใน ซิธชำระแค้น ได้ อาโซกากลับมาในซีซันที่เจ็ดซึ่งเป็นซีซีนสุดท้ายของ เดอะ โคลน วอร์ส โดยเธอเป็นจุดโฟกัสในสองจากสามโครงเรื่องที่มีในซีซันนี้ซึ่งฉายในปี ค.ศ. 2020 บนดิสนีย์+ ในสี่ตอนสุดท้ายซึ่งดำเนินเหตุการณ์พร้อมกันกับ ซิธชำระแค้น นั้น ได้เห็นอาโซกากลับมารวมกลุ่มกับอนาคินและโอบีวันชั่วขณะหนึ่งก่อนที่พวกเขาจะเดินทางไปดาวคอรัสซังเพื่อช่วยสมุหนายกพัลพาทีนผู้เป็นซิธลอร์ด ดาร์ธ ซิเดียสยสอย่างลับ ๆ ก่อนเดินทางไปดาวแมนดาลอร์นั้น เร็กซ์ได้รับการเลื่อนขั้นเป็นผู้บัญชาการของกองร้อยที่ 332 (แบ่งออกมาจากกองพันที่ 501) และมีอาโซกาเป็นที่ปรึกษา เพื่อจับกุมตัวอดีตซิธลอร์ด มอล ในระหว่างการล้อมแมนดาลอร์ อาโซกาเผชิญหน้ามอลโดยเขาเปิดเผยแผนของซิเดียสยสที่ต้องการจะแต่งตั้งให้อนาคินเป็นลูกศิษย์คนใหม่ของเขาและเสนอที่จะร่วมแรงในการป้องการไม่ให้เกิดขึ้น แต่เธอไม่เชื่อเขา อาโซกาเอาชนะและจับกุมมอล แต่ในระหว่างทางไปดาวคอรัสซัง เธอรู้สึกได้ว่าอดีตอาจารย์ของเธอนั้นมีปัญหาแต่ก็ยังไม่รู้สึกตัวว่าเขาได้ตกสู่ด้านมืด ในตอนที่มีการออกคำสั่งที่ 66 โคลนทรูปเปอร์ของอนาคินรวมถึงเร็กซ์หักหลังให้เธอ แต่เธอหนีมาได้และสามารถที่จะนำชิพที่ควบคุมสมองของเร็กซ์ออกไปได้ รวมถึงปล่อยมอลออกมาเพื่อเบี่ยงเบนความสนใจ อาโซกาและเร็กซ์สามารถหนีออกจากยานพิฆาตดารา วีเนเตอร์-คลาส ที่พบเขาอยู่ก่อนที่จะตกลงบนดวงจันทร์ขนาดเล็กซึ่งพวกเขาฝังโคลนทรูปเปอร์ทุกนายที่ตายไป อาซาโกยังทิ้งหนึ่งในกระบี่แสงของเธอก่อนที่จะแยกทางกับเร็กซ์ ฉากสุดท้ายบรรยายภาพดาร์ธ เวเดอร์นำทีมสำรวมไปบนดวงจันทร์และเดินไปยังเศษซากของยาน เขาสังเกตเห็นกระบี่ของอาโวกาตกอยู่บนพื้น เขาหยิบขึ้นมาและเปิดกระบี่แสงนั้น ก่อนที่จะจากไปพร้อมกับกระบี่แสงด้วยความเงียบสงัด
การบรรยายตัวละคร > โทรทัศน์ > เรเบลส์ (ค.ศ. 2014–2018)

บทความหลัก: สตาร์ วอร์ส เรเบลส์
อาโซกาเป็นสายลับของกบฏในซีซันแรกของ สตาร์ วอร์ส เรเบลส์ ซึ่งดำเนินเรื่อง 14 ปีหลังเหตุการณ์ใน เดอะ โคลน วอร์ส สิ้นสุดลง เธอปฏิบัติการภายใต้โค้ดเนม "ฟัลครัม" โดยเธอให้ข้อมูลและเสบียงแก่ลูกเรือกบฏของยานโกสต์ ในขณะที่ปลอมแปลงโดยใช้เสียงดัดและปรากฏตัวในรูปแบบของโฮโลแกรมที่ใส่สวมหมวกคลุม ตัวตนของเธอนั้นถูกเปิดเผยในตอนสุดท้ายของซีซัน
เธอกลายเป็นตัวละครสมทบในซีซันสอง โดยให้ความช่วยเหลือในการนำกลุ่มกองกำลังกบฏและทำงานร่วมกับลูกเรือยานโกสต์ อย่างต่อเนื่อง โดยเฉพาะสมาชิกที่เป็นเจไดอย่างเอซรา บริดเจอร์และเคนัน จาร์รัส ด้วยการที่เธอคาดว่าอนาคินตายไปแล้วเหมือนกับเจไดคนอื่น ๆ ในตอนจบของสงครามโคลน เธอรู้สึกหวาดกลัวเมื่อได้สังเกตเห็นที่ปรึกษาของเธอภายใต้ "ชั้นของความเกลียดชัง" ในตัวของดาร์ธ เวเดอร์ ในตอนหลัง ๆ ของซีซัน เธอมีนิมิตว่าอนาคินโทษเธอเรื่องที่เธอทิ้งเขาไปและทำให้เขาตกสู่ด้านมืด ในตอนจบของซีซัน อาโซกาสู้กับดาร์ธ เวเดอร์ในวิหารซิธบนดาวมาลอคอร์ซึ่งเปิดโอกาสให้เพื่อน ๆ ของเธอบนยานโกสต์หนีจากการพังทลายลงของวิหารได้ ในตอนจบของตอน ดาร์ธ เวเดอร์สามารถออกจากวิหารได้พร้อมอาการบาดเจ็บ โดยเขาถูกมองโดยนกฮูกสีขาวเขียวซึ่งก่อนหน้านี้เป็นเพื่อนคู่ใจของอาโซกาในรายการและเป็นอวตารของพระธิดาแห่งมอร์ทิส และบินกลับเขาไปในวิหารเพื่อเฝ้าดูอาโซกาที่ดูเหมือนจะเดินลึกเข้าไปในวิหาร ฟิโลนีกล่าวว่าชะตาของอาโซกานั้นไม่เป็นที่ชัดเจนและเป็น "ปลายเปิดเล็กน้อย" แต่กระนั้น เอกสไตน์เชื่อว่าตัวละครนี้ยังมีชีวิตอยู่
ในซีซันสี่ ตอน "A World Between Worlds" ชะตาของอาโซกานั้นถูกเปิดเผยในที่สุด เอซราซึ่งได้มายังดินแดน "ระหว่างโลกต่าง ๆ และเวลา" ภายในวิหารเจไดบนดาวโลธาลและถูกนำโดยเพื่อนนกฮูกคู่ใจของอาโซกา มอไร ดึงเธอออกมาจากจังหวะก่อนที่เวเดอร์จะฟันเธอและจึงเปลี่ยนชะตาของเธอ อาโซกาได้รับรู้ถึงสิ่งที่เกิดขึ้นกับลูกเรือยานโกสต์และพยายามโน้มน้าวเอซราไม่ให้เปลี่ยนชะตะกรรมของเคนันเพราะเขานั้นเสี่ยงที่จะเสียชีวิตของตนเองไป จักรพรรดิพัลพาทีน/ดาร์ธ ซิเดียสยสจึงปรากฏตัวออกมา ในตอนที่เขาพยายามบังคับเอซราให้พาเขาเข้าไปยังดินแดนนี้โดยใช้เวทของซิท อาโซกาช่วยเอซราหนีออกไปพร้อมกับกลับ (พร้อมมอไร) ไปยังเส้นเวลาของเธอในจังหวะหลังจากวิหารซิธถล่มลง โดยสัญญาว่าจะหาเอซราและลูกเรือนั้นอีกครั้ง อาโซกากลับมาปรากฏตัวในบทส่งท้ายของตอนจบซีรีส์ "Family Reunion and Farewell" โดยกลับมายังดาวโลธาลหลังเหตุการณ์ยุทธการเอนดอร์เพื่อร่วมมือกับซาบีน เวร็นในการตามหาเอซราผู้หายตัวไปในช่วงการปลดปล่อยโลธาล
การบรรยายตัวละคร > โทรทัศน์ > เทลส์ออฟเดอะเจได (ค.ศ. 2022)

อาโซกาปรากฏตัวในสามตอนของแอนิเมชันชุด เทลส์ออฟเดอะเจได: หนึ่งตอนบรรยายถึงการเกิดของเธอและชีวิตของเธอในวัยเด็ก, หนึ่งตอนแสดงถึงเธอที่เป็นพาดาวันภายใต้อนาคิน สกายวอล์คเกอร์, และหนึ่งตอนที่ดัดแปลงเรื่องมาจากเหตุการณ์ในนวนิยาย ค.ศ. 2016 เรื่อง อาโซกา ที่แสดงถึงชีวิตเธอหลังจากคำสั่งที่ 66 และก่อน สตาร์ วอร์ส เรเบลส์
โดยในตอนสุดท้ายที่กล่าวถึงไปนั้น อาโซกายังคงใช้กระบี่แสงคู่เป็นอาวุธ แต่กระบี่แสงนั้นมีใบดาบสีขาวเนื่องจากคริสตัลที่เธอใช้สร้างนั้นมาจากการที่เธอเอาชนะอินควิซิเตอร์ได้แล้วนำเอาคริสตัลสีแดงมาชำระด้วยพลังด้านสว่าง นอกจากนี้กระบี่แสงของเธอยังมีด้ามโค้ง โดยมีใบดาบขนาดยาวและสั้น อย่างละเล่ม ทำให้สามารถโจมตีได้หลากหลายมุม และแม้ว่าเธอจะยังคงใช้พลังและกระบี่แสง แต่เธอไม่เคยประกาศตัวว่าเป็นเจได
การบรรยายตัวละคร > โทรทัศน์ > ละครชุดคนแสดง

โรซาริโอ ดอว์สัน แสดงความสนใจในการแสดงเป็นอาโซกา ทาโน ในต้นปี ค.ศ. 2017 พร้อมกับความสนับสนุนโดยแฟน ๆ ในเดือนมีนาคม ค.ศ. 2020 มีการรายงานว่าดอว์สันจะมีการปรากฏตัวเป็นตัวละครนี้ในซีซัน 2 ของละครชุดของดิสนีย์+ เดอะแมนดาลอเรียน อาโซกาปรากฏตัวในตอน "Chapter 13: The Jedi" ซึ่งเป็นตอนที่ห้าของซีซันสอง ดอว์สันกลับมารับบทเป็นอาโซกาในตอน "Chapter 6: From the Desert Comes a Stranger" ของ คัมภีร์แห่งโบบ้า เฟตต์
ในเดือนธันวาคม ค.ศ. 2020 ลูคัสฟิล์มประกาศว่าอาโซกาจะมีละครชุดของเธอเองซึ่งจะมีเพียงซีซันเดียวบนดิสนีย์+ ชื่อว่า อาโซกา โดยละครชุดนี้ได้รับการพัฒนาโดยจอน แฟฟโรว์และเดฟ ฟิโลนี โดยดำเนินเรื่องพร้อม ๆ กับ เดอะแมนดาลอเรียน และ คัมภีร์แห่งโบบ้า เฟตต์ ผ่านเรื่องราวที่เชื่อมต่อกันโดยรวมเป็น "เหตุการณ์เรื่องราวที่สำคัญ" ดอว์สันกลับมารับบทเป็นอาโซกา ทาโนในปี ค.ศ. 2023
การบรรยายตัวละคร > โทรทัศน์ > เดอะแมนดาลอเรียน (ค.ศ. 2020)

ในระหว่างที่เธอตามหา จอมพลธรอว์น เธอพยายามที่จะปลดปล่อยเมืองแห่งคาลิดานบนดาวคอร์วัสจากการครอบครองของจักรวรรดิและพบกับตัวละครที่โด่งดัง ผู้ที่โบ-คาทาน ครีซบอกให้มาตามหาเธอ เพื่อให้เธอสามารถฝึก "เด็กทารก" ได้ ในระหว่างที่สื่อสารกับเขาผ่านพลัง เธอได้เรียนรู้ว่าชื่อของทารกนี้คือโกรกู และเขาถูกเลี้ยงดูในวิหารเจไดบนดาวคอรัสซังก่อนที่จะได้รับการช่วยเหลือในช่วงการกวาดล้างเจไดครั้งใหญ่และซ่อนเขาเพื่อความปลอดภัย ซึ่งเป็นเหตุผลว่าทำไมเขาถึงปิดกั้นพลัง ด้วยรู้ถึงความกลัวในตัวโกรกู และความเกี่ยวพันธ์ที่ลึกซึ่งต่อแมนดาลอเรียน อาโซกาปฏิเสธที่จะรับเขาเป็นลูกศิษย์โดยกลัวว่าโกรกูสามารถตามรอยด้านมืดแบบอดีตอาจารย์ของเธอ หลังจากที่แมนดาลอเรียนช่วยปลดปล่อยเมืองคาลิดาน อาโซกาบอกเขาให้พาโกรกูไปยังวิหารเจไดบนดาวไทธอน ที่ซึ่งเขาอาจจะสามารถที่จะเชื่อมถึงเจไดอีกคนผ่านพลังได้
การบรรยายตัวละคร > โทรทัศน์ > คัมภีร์แห่งโบบ้า เฟตต์ (ค.ศ. 2022)

ในระหว่างที่ไปเยี่ยมโรงเรียนเจไดของลุค สกายวอล์คเกอร์ ซึ่งเป็นที่ที่โกรกูเริ่มการฝึกเจไดของเขา อาโซกาได้พบกับแมนดาลอเรียนผู้มาเยี่ยมโกรกูและมอบของขวัญให้เขา ซึ่งคือชุดเกราะโซ่ถักที่ทำจากเบสการ์ที่ตีโดยช่างตีเกราะ อาโซกาแนะนำไม่ให้แมนดาลอเรียนพบกันโกรกูด้วยเหตุที่ว่าอาจจะทำให้การฝึกของเขานั้นช้าลงเพราะกฏที่เข้มงวดของเจไดที่ห้ามมีความผูกพันส่วนตัว แมนดาลอเรียนก็ทำตามคำแนะนำของอาโซกาอย่างไม่เต็มใจ โดยอาโซกาเสนอที่จะมอบของขวัญแทนเขา หลังจากแมนดาลอเรียนจากไป อาโซกามอบชุดเกราะโซ่ถักให้กับลุคผู้กล่าวว่าเขาไม่แน่ใจว่าโกรกูจะเต็มที่ให้กับวิถีแห่งเจไดหรือไม่และไม่แน่ใจว่าเขาจะรับมือกับข้อเท็จจริงอย่างไร อาโซกาบอกลุคว่าลักษณะนั้นของเขานั้นคลับคล้ายคลับคลากับพ่อของเขาในช่วงที่เธอเป็นลูกศิษย์ของเขาและแนะนำเขาให้ตามสัญชาตญานของเขาในประเด็นนั้นก่อนที่เธอจะออกจากดาวไป
การบรรยายตัวละคร > โทรทัศน์ > อาโซกา (ค.ศ. 2023)

บทความหลัก: อาโซกา
ดอว์สันกลับมารับบทในละครชุด อาโซกา ซึ่งเป็นภาคแยกของเดอะแมนดาลอเรียนและเนื้อเรื่องหลักจะโฟกัสที่ภารกิจของอาโซกาในการตามหาจอมพลธรอว์นและเอซรา บริดเจอร์ โดยครั้งนี้เธอทำภารกิจไปพร้อมกับซาบีน เวร็น (แสดงโดย นาตาชา ลิว บอร์ดิซโซ), เฮรา ซินดูลลา (แสดงโดย แมรี อลิซาเบ็ธ วินเสต็ด) และฮูแยง (ให้เสียงโดย เดวิด เทนนันต์) และในภาคนี้อาโซกาได้ฝึกสอนซาบีนในวิถีของเจได เพื่อให้เธอสามารถใช้กระบี่แสงที่เอซร่ามอบไว้ให้ได้อย่างมีประสิทธิภาพ จนกระทั่งซาบีนสามารถใช้พลังได้ และกลายเป็นเจไดในที่สุด โดยซาบีนนับเป็นชาวแมนดาลอเรี่ยนคนที่ 2 ที่ได้เป็นเจได ต่อจาก ทาร์ วิสล่า ในอดีต
การบรรยายตัวละคร > สื่ออื่น ๆ

ฟิโลนีกล่าวว่าเขาไม่ต้องการให้คนคิดว่าอาโซกาเป็นเพียงตัวละครแอนิเมชัน แต่ต้องการให้เธอเป็นตัวละคร สตาร์ วอร์ส ที่โผล่ได้ใน "ทุกรูปแบบของสื่อ"
อาโซกาปรากฏตัวในแอนิเมชันชุดบนเว็บไซต์ สตาร์ วอร์ส ฟอซส์ออฟเดสตินี, ในตอน Touching Darkness ของแฟนคอมิก สตาร๋ วอร์ส: เทลส์ฟรอมฟาร์, ฟาร์, อเวย์, และในรูปแบบของสะสม ที่เป็นตัวละครในวิดีโอเกม ดิสนีย์ อินฟินิตี้ 3.0
ในงาน Star Wars Celebration ยุโรป ปี ค.ศ. 2016 ฟิโลนี, เอกสไตน์, และหนึ่งในสมาชิกของลูคัสฟิล์มสตอรีกรุ๊ป พาโบล ไฮดาลโก เป็นผู้จัดแผงเกี่ยวกับ "เรื่องราวที่ยังไม่ถูกกล่าว" ของอาโซกา ที่เกิดขึ้นระหว่าง เดอะ โคลน วอร์ส และ เรเบลส์
การบรรยายตัวละคร > สื่ออื่น ๆ > อาโซกา (ค.ศ. 2016)

สตาร์ วอร์ส: อาโซกา เป็นนวนิยายสำหรับวัยรุ่น โดย อี. เค. จอห์นสตัน ซึ่งตีพิมพ์ในเดือนตุลาคม ค.ศ. 2016 นวนิยายนี้ดำเนินเรื่องระหว่างเหตุการณ์ของ เดอะ โคลน วอร์ส และ เรเบลส์ โดยมีการอ้างถึง "เรื่องราวที่ยังไม่ถูกกล่าว" หลายเรื่องของอาโซกาซึ่งเป็นองค์ประกอบที่ถูกนำมาดัดแปลงในซีซันเจ็ดของ เดอะ โคลน วอร์ส ฟิโลนีเกี่ยวข้องในการพัฒนานวนิยายเป็นอย่างมากและภาพวาดปกโดย เจสัน พี. วอจโทวิกซ์ นั้นมีได้รูปแบบมาจากภาพสเกตช์ของฟิโลนีที่ทำขึ้นมาก่อนหน้านั้นหลายปี เอกสไตน์ให้เสียงบรรยายฉบับหนังสือเสียง นวนิยายนี้อยู่บนรายชื่อขายดีของ เดอะนิวยอร์กไทมส์ และเป็นอันดับหนึ่งในหมวดหนังสือปกแข็งสำหรับวัยรุ่นไม่นานหลังจากการวางขาย ถึงแม้ว่าซีซันเจ็ดของ เดอะ โคลน วอร์ส จะเปลี่ยนแปลงองค์ประกอบหลาย ๆ ส่วนที่มาจากนวนิยายก็ตาม แต่นวนิยายนี้ก็ยังถือว่าเป็นฉบับแท้เป็นส่วนใหญ่ และในท้ายที่สุดนั้นเหตุการณ์ในนวนิยายนี้ถูกนำมาดัดแปลงเป็นตอน "Resolve" ซึ่งเป็นตอนจบของซีซันแรกของ เทลส์ออฟเดอะเจได
การตอบรับของนักวิจารณ์

หลังจากการแนะนำตัวละครของเธอ บางสื่อวิจารณ์บอกว่าอาโซกาน่ารำคาญและคาดไว้ว่าตัวละครของเธอจะตายก่อนแอนิเมชันชุด เดอะ โคลน วอร์ส จะจบเพราะเธอไม่ได้ปรากฏตัวใน ซิธชำระแค้น เดอะลอสแองเจลิสไทมส์ กล่าวว่าอาโซกานั้นเป็นตัวละครที่ "ถูกคำนวณไว้อย่างพิถีพิถันว่าจะน่ารัก" ในภาพยนตร์ สงครามโคลน Wired วิจารณ์ลักษณะ "โป๊ครึ่งตัว" ของอาโซกาในสองซีซันแรกของ เดอะ โคลน วอร์ส โดยกล่าวว่าการเปลี่ยนชุดของเธอในซีซันสามนั้น "ค่อยเหมาะสม" Blastr กล่าวว่าความไม่โตของอาโซกาในตอนแรกนั้นทำให้ตัวละครนี้มีพื้นที่ให้โตและบอกว่าเธอจะกลายเป็น "ตัวละครที่ตีแผ่ออกมาดีและซับซ้อนในทุกสัมผัส" ความเด็กของอาโซกานั้นช่วยให้เธอเป็นตัวละครที่เป็นมุมมองของผู้รับชมที่อายุน้อย io9 กล่าวว่าโครงเรื่องที่พัฒนาตัวละครอาโซกานั้นเป็นแง่มุมที่ดีที่สุดของ เดอะ โคลน วอร์ส โดยเจาะจงถึงบทบาทของตัวละครในการสำรวจความปั่นป่วนของสงครามและความบกพร่องในนิกายเจได เทคไทมส์ กล่าวว่าการโตเป็นผู้ใหญ่และพัฒนาการของอาโซกานั้นสะท้อนถึงพัฒนาการของรายการ และเหล่าผู้สร้างเลือกอย่างประณีตในการทำให้อาโซกาเป็น "จุดเข้า" เดอะ โคลน วอร์ส ของผู้รับชม คริสต์ เทเลอร์กล่าวว่าการตัดสินใจให้อาโซกาออกจากนิกายเจไดนั้นเป็น "ฉากที่น่าตื่นเต้นและคาดเดาไม่ได้มากที่สุดของรายการ" แอชลีย์ เอกสไตล์ได้รับการเสนอชื่อเข้าชิงรางวัล "งานแสดงนำเสียงหญิงยอดเยี่ยมในซีรีส์โทรทัศน์ – โลดโผน/ดรามา" จากบีวีทีเอ ประจำปี ค.ศ. 2012 และ 2013
เดอะแมรีซู กล่าวว่าความสัมพันธ์ของอาโซกาและอนาคินนั้นจำเป็นต่อการเข้าใจพัฒนาการของเขาระหว่าง กองทัพโคลนส์จู่โจม และ ซิธชำระแค้น และสำนักพิมพ์นี้ยังบอกอีกว่าอาโซกาเป็นสิ่งขัดเกลาให้อนาคินเติบโต Blastr ออกความเห็นว่าปฏิสัมพันธ์ระหว่างอนาคินและอาโซกาช่วยแสดงให้เห็นว่าเขาเป็นเจไดที่แข็งแกร่งและเป็นฮีโร่ในสงคราม นอกจากนี้ Blastr ยังตั้งสมมติฐานว่าความรู้สึกผิดหวังของอนาคินต่อการที่อาโซกาจากนิกายเจไดไปนั้นเป็นส่วนหนึ่งที่ทำให้เขาตกสู่ด้านมืด io9 บอกว่าอนาคินอาจจะปฏิรูปนิกายเจไดสำเร็จหากอาโซกายังอยู่กับเขา io9 กล่าวว่าอาโซกาเป็นผู้ชี้แนะแนวทางทางศีลธรรมใน เดอะ โคลน วอร์ส โดยมากกว่าอนาคินด้วยซ้ำ
Blastr ระบุไว้ว่าอาโซกาเป็นหนึ่งในตัวละครที่สำคัญใน สตาร์ วอร์ส โดยเฉพาะสำหรับเด็กผู้หญิงผู้ที่ ณ ขณะนั้น ไม่เคยเห็นเจไดหญิงที่มีความสามารถเพียงพอเฉิดฉายบนโทรทัศน์ เอริกา เทรวิสจาก California Baptist University กล่าวว่าอาโซกานั้น "มีความเห็นอกเห็นใจและมีความเป็นผู้หญิง แต่ไม่ถูกนำมาตีความทางเพศมากเกินไป" มารา วูดบอกว่าอาโซกานั้นเป็นสัญลักษณ์แห่งสตรี และเพิ่มเติมว่าอาโซกาเป็นหนึ่งในหลายตัวละครที่ทำให้ เดอะ โคลน วอร์ส นั้นดีกว่าไตรภาคเดิมและไตรภาคต้นในการแสดงถึงหญิงแกร่ง วูดเพิ่มเติมว่าอาโซกาคงเป็นผู้หญิงแสดงถึงการเติบโตมากที่สุดในฉบับแท้ของสตาร์ วอร์ส
ดูเพิ่ม

อาโซกา ทาโน ในฐานข้อมูล StarWars.com
อาโซกา ทาโน ใน วูกีพีเดีย วิกิของ สตาร์ วอร์ส
อาโซกาดังที่เธอปรากฏใน สตาร์ วอร์ส เรเบลส์ อาโซกาสวมเกราะ "ซามูไรเทียม" ใน สตาร์ วอร์ส เรเบลส์ และกระบี่แสงของเธอที่ไร้ซึ่งสี ซึ่งเป็นการระบุว่าเธอไม่ใช่เจได หรือ ซิธ เครื่องหมายบนหน้าและความยาวจากหัวถึงหางของเธอนั้นต่างจากใน เดอะ โคลน วอร์ส เนื่องด้วยอายุของเธอ
โรซาริโอ ดอว์สัน เป็น อาโซกา ทาโน ใน เดอะแมนดาลอเรียน ซึงเป็นการปรากฏตัวในรูปแบบคนแสดงเป็นครั้งแรกของตัวละครนี้
ระวี หิรัญโชติ

| ระวี หิรัญโชติม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม
ดำรงตำแหน่ง 5 ตุลาคม พ.ศ. 2541 – 29 มิถุนายน พ.ศ. 2542
นายกรัฐมนตรี: ชวน หลีกภัย
เลขาธิการพรรคกิจสังคม
ดำรงตำแหน่ง 2 กรกฎาคม พ.ศ. 2542 – 9 สิงหาคม พ.ศ. 2543
ก่อนหน้า: สมศักดิ์ เทพสุทิน
ถัดไป: เจษฎา ตันติบัญชาชัย
 
ข้อมูลส่วนบุคคล
เกิด: 19 สิงหาคม พ.ศ. 2500 (67 ปี) จังหวัดร้อยเอ็ด ประเทศไทย
พรรคการเมือง: กิจสังคม (2529–2543) ไทยรักไทย (2544–2549)
คู่สมรส: วรัญญา หิรัญโชติ

ระวี หิรัญโชติ (เกิด 19 สิงหาคม พ.ศ. 2500) 
 อดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลชวน หลีกภัย อดีตสมาชิกสภาผู้แทนราษฎรจังหวัดร้อยเอ็ด อดีตเลขาธิการพรรคกิจสังคม อดีตกรรมการบริหารพรรคไทยรักไทย
ประวัติ

ระวี หิรัญโชติ เกิดเมื่อวันที่ 19 สิงหาคม พ.ศ. 2500 ที่ตำบลในเมือง อำเภอเมือง จังหวัดร้อยเอ็ด เป็นบุตรของร้อยตรีอำพัน หิรัญโชติ อดีต ส.ส.ร้อยเอ็ด 4 สมัย กับนางผ่องผิว หิรัญโชติ สำเร็จการศึกษาระดับประกาศนียบัตรวิชาชีพ จากวิทยาลัยจักรพงษ์ภูวนาถ  (ปัจจุบันคือ มหาวิทยาลัยเทคโนโลยีราชมงคลตะวันออก)  และระดับปริญญาตรี นิติศาสตรบัณฑิต จากมหาวิทยาลัยรามคำแหง
การทำงาน

ระวี หิรัญโชติ เคยเป็นสมาชิกสภาผู้แทนราษฎรจังหวัดร้อยเอ็ด 5 สมัย โดยได้รับเลือกตั้งสมัยแรกในการเลือกตั้ง พ.ศ. 2529 สังกัดพรรคกิจสังคม เคยดำรงตำแหน่งเลขาธิการพรรคกิจสังคม ในช่วงที่มีนายสุวิทย์ คุณกิตติ เป็นหัวหน้าพรรค และเคยได้รับแต่งตั้งเป็นเลขานุการรัฐมนตรีว่าการกระทรวงอุตสาหกรรม เป็นรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลของนายชวน หลีกภัย ระหว่างปี พ.ศ. 2541 ถึงปี พ.ศ. 2542 เป็นรองเลขาธิการนายกรัฐมนตรีในรัฐบาลทักษิณ ชินวัตร และเป็นเลขานุการวิปรัฐบาล
ต่อมาได้ลาออกจากพรรคกิจสังคมมาร่วมงานกับพรรคไทยรักไทย ในการเลือกตั้ง พ.ศ. 2544 กระทั่งศาลรัฐธรรมนูญ ได้มีคำวินิจฉัยให้ยุบพรรคไทยรักไทย และตัดสิทธิทางการเมืองคณะกรรมการบริหารพรรค เป็นเวลา 5 ปี ซึ่งนายระวี ได้ถูกตัดสิทธิ์ในครั้งนี้ด้วย
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
จังหวัดหนองบัวลำภู

"นครเขื่อนขันธ์กาบแก้วบัวบาน" เปลี่ยนทางมาที่นี่ สำหรับเมืองนครเขื่อนขันธ์ ดูที่ อำเภอพระประแดง
| จังหวัดหนองบัวลำภู |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Nong Bua Lam Phu
จากซ้ายไปขวา บนลงล่าง:  ศาลหลักเมืองหนองบัวลำภู  ถ้ำเอราวัณ  วัดถ้ำกลองเพล  วัดพระธาตุหาญเทาว์ 
   ธง ตรา
คำขวัญ: ศาลสมเด็จพระนเรศวรมหาราช  อุทยานแห่งชาติภูเก้า-ภูพานคำ แผ่นดินธรรมหลวงปู่ขาว  เด่นสกาวถ้ำเอราวัณ นครเขื่อนขันธ์กาบแก้วบัวบาน
แผนที่ประเทศไทย จังหวัดหนองบัวลำภูเน้นสีแดงแผนที่ประเทศไทย จังหวัดหนองบัวลำภูเน้นสีแดง
ประเทศ:  ไทย
การปกครอง
 • ผู้ว่าราชการ : สุรศักดิ์ อักษรกุล   (ตั้งแต่ พ.ศ. 2567) 
 • นายก อบจ. : ศรัณยา สุวรรณพรหม   (ตั้งแต่ พ.ศ. 2568) 
พื้นที่
 • ทั้งหมด: 3,859.086 ตร.กม. (1,490.001 ตร.ไมล์)
อันดับพื้นที่: อันดับที่ 55
ประชากร (พ.ศ. 2566)
 • ทั้งหมด: 506,872 คน
 • อันดับ: อันดับที่ 53
 • ความหนาแน่น: 131.34 คน/ตร.กม. (340.2 คน/ตร.ไมล์)
 • อันดับความหนาแน่น: อันดับที่ 32
รหัส ISO 3166: TH-39 
ชื่อไทยอื่น ๆ: เวียงจำปานครกาบแก้วบัวบาน, เวียงใหม่นครเขื่อนขันธ์กาบแก้วบัวบาน, กมุทธาไสยบุรีรมย์
สัญลักษณ์ประจำจังหวัด
 • ต้นไม้: พะยูง
 • ดอกไม้: บัวหลวง
 • สัตว์น้ำ: ปลาสร้อยขาว
ศาลากลางจังหวัด
 • ที่ตั้ง: ภายในศูนย์ราชการจังหวัดหนองบัวลำภู ถนนหนองบัวลำภู-เลย ตำบลลำภู อำเภอเมืองหนองบัวลำภู จังหวัดหนองบัวลำภู 39000
 • โทรศัพท์: 0 4231 2916
เว็บไซต์: www.nongbualamphu.go.th
 
 ส่วนหนึ่งของสารานุกรมประเทศไทย
หนองบัวลำภู  (อักษรไทน้อย: , อักษรธรรมอีสาน: ) เป็นจังหวัดในภาคตะวันออกเฉียงเหนือตอนบนของประเทศไทย ตั้งอยู่ในแอ่งสกลนครและอยู่ในกลุ่มจังหวัดภาคตะวันออกเฉียงเหนือตอนบน เป็นหนึ่งในสามจังหวัดที่ได้รับการจัดตั้งขึ้นเมื่อ พ.ศ. 2536 พร้อมกับจังหวัดอำนาจเจริญและจังหวัดสระแก้ว
สัญลักษณ์ประจำจังหวัด

คำขวัญประจำจังหวัด : ศาลสมเด็จพระนเรศวรมหาราช อุทยานแห่งชาติภูเก้าภูพานคำ แผ่นดินธรรมหลวงปู่ขาว เด่นสกาวถ้ำเอราวัณ นครเขื่อนขันธ์กาบแก้วบัวบาน
ตราประจำจังหวัด : ภาพพระบรมรูปของสมเด็จพระนเรศวรมหาราชประทับยืนหน้าศาลของพระองค์ ซึ่งตั้งอยู่หน้าหนองบัวลำภู
ต้นไม้ประจำจังหวัด : ต้นพะยูง (Dalbergia cochinchinensis)
ดอกไม้ประจำจังหวัด : ดอกบัวหลวง (Nymphaea lotus)
สัตว์น้ำประจำจังหวัด : ปลาสร้อยขาวหรือปลาขาวสร้อย (Henicorhynchus siamensis)
ประวัติศาสตร์ > สมัยก่อนประวัติศาสตร์ - สมัยทวารวดี - สมัยขอม

จังหวัดหนองบัวลำภูเป็นดินแดนที่อยู่อาศัยของมนุษย์ตั้งแต่สมัยก่อนประว้ติศาสตร์ ดังหลักฐานที่ขุดค้นพบ จากแหล่งโบราณคดีกุดกวางสร้อยกุดค้อเมย ขุดพบโครงกระดูกมนุษย์ กำไลสำริด กำไลหิน แม่พิมพ์ทำจากหินทรายสำหรับใช้หล่อหัวขวานสำริด เครื่องมือเหล็ก ลูกปัดแก้ว เป็นต้น อายุประมาณ 2,500 ปี ซึ่งสถานที่ขุดค้นพบอยู่ที่บ้านกุดกวางสร้อยและบ้านกุดค้อเมย อำเภอโนนสัง บริเวณเชิงเขาภูพานด้านทิศตะวันตกและเชิงเขาภูเก้าด้านทิศตะวันออก ซึ่งแหล่งโบราณคดีสองแห่งนี้มีอายุใกล้เคียงกับวัฒนธรรมบ้านเชียง
ประมาณ พ.ศ. 1100 - พ.ศ. 1500 ในพื้นที่จังหวัดหนองบัวลำภูได้ค้นพบวัตถุสมัยทวารวดี เช่น ใบเสมา ที่ภูน้อย วัดพระธาตุเมืองพิณ อำเภอนากลาง และวัดป่าโนนคำวิเวก อำเภอสุวรรรคูหา
ประมาณ พ.ศ. 1500 - พ.ศ. 1700 ในพื้นที่จังหวัดหนองบัวลำภูได้รับวัฒนธรรมขอม พบโบราณสถานหรือโบราณวัตถุที่เป็นศิปละขอมหรือเขมร เช่น ฐานวิหารศิลาแลง ศิลาจารึกวัดพระธาตุเมืองพิณ และอักษรขอมโบราณที่วัดป่าโนนคำวิเวก อำเภอสุวรรณคูหา
ประวัติศาสตร์ > สมัยสุโขทัย

พ.ศ. 1896 - พ.ศ. 1961 ในสมัยสุโขทัย เป็นสมัยอาณาจักรล้านช้างก่อกำเนิดในภาคอีสาน ซึ่งตรงกับรัชสมัยพระเจ้าฟ้างุ้มและพระเจ้าสามแสน พื้นที่ส่วนใหญ่ของภาคตะวันออกเฉียงเหนือได้รับอิทธิพลและเป็นเขตอาณาจักรล้านช้าง ครอบคลุมภาคตะวันออกเฉียงเหนือตอนบนจนไปถึงแอ่งโคราช และกระจายชุมชนเข้ามาสู่แอ่งสกลนครจนไปถึงบริเวณพระธาตุพนม เลยลงไปถึงแดนเขมรจนปัจจุบันเรียกว่า อีสานใต้ (จากพงศาวดารล้านช้าง) พื้นที่ในจังหวัดหนองบัวลำภูจึงได้รับอิทธิพลล้านช้างซึ่งแพร่หลายในขณะนั้นในบริเวณแอ่งสกลนคร และรับศาสนาพุทธลัทธิลังกาวงศ์ (นิกายเถรวาท) เป็นศาสนาประจำถิ่นตามผู้ปกครองอาณาจักร